cyanic-selkie/wikianc huggingface dataset:
Նա Լի
2012 թվական. Կայուն վարկանիշ
2012 թվականի WTA Ամփոփիչ մրցաշարում Լին տեղ էր զբաղեցրել Կարմիր խմբում՝ Վիկտորիա Ազարենկայի, Սերենա Ուիլյամսի և Անժելիկա Քերբերի հետ միասին։ Նա մեկնարկային խաղում հանդիպել է Սերենա Ուիլայմսի հետ և պարտություն կրել երկու սեթում։ Այնուհետև նա հաղթել է Անժելիկա Քերբերին և պարտվել Վիկտորիա Ազարենկային։ Լին 2012 թվականի մրցաշրջանն ավարտել է աշխարհի թիվ 7 ռակետի կարգավիճակում։
2012 թվականի դեկտեմբերի 29-ին Նա Լին Վիկտորիա Ազարենկային հաղթել է Թաիլանդի Հուա Հին քաղաքում կայացած ամենամյա ցուցադրական մրցաշարում։
2013 թվական. Ավստրալիայի բաց առաջնության երկրորդ եզրափակիչ, վերադարձ նախկին մարզավիճակին և թիվ 3 ռակետ տարվա վերջին
Լին մրցաշրջանը սկսել է Shenzhen Open մրցաշարում։ Նա մրցաշարի ընթացքում հաղթանակներ է տարել Մենդի Մինելայի, Ջուլիա Կոենի, Բոյանա Յովանվսկիի և Պեն Շուայի նկատմամբ և դուրս եկել եզրափակիչ։ Եզրափակիչում Լին երեք սեթում առավելության հասնելով 5-րդ դասակարգված Կլարա Զակոպալովայի նկատմամբ տիրել է մրցաշարի հաղթողի տիտղոսին և իր առաջին մրցանակը շահել 2013 թվականի մրցաշրջանի ընթացքում՝ շահելով կարիերայի իր յոթերորդ WTA տիտղոսը։
Այնուհետև Լին խաղացել է Apia International մրցաշարում, որտեղ նա նախորդ երկու տարիներին հասել էր մինչև եզրափակիչ՝ հաղթելով 2011 թվականի մրցաշարում։ Առաջին շրջանում նա հաղթել է Քրիստինա ՄակՀեյլին, երկրորդում որոշակի խնդիրներ է ունեցել Այումի Մորիտայի հետ խաղի ժամանակ, սակայն հաղթահարել է նաև նրա արգելքը։ Քառորդ եզրափակիչում Լին հանդիպել է Մեդիսոն Կիսի հետ, ով բավականին համառ դիմադրություն է ցույց տվել և Լին հաղթել է երեք սեթում։ Կիսաեզրափակիչում Լիի մրցակցուհին եղել է աշխարհի թիվ 4 ռակետ Ագնեշկա Ռադվանսկան։ Խաղի սկզբնական մասում Լին առավելություն է ունեցել, սակայն հետագայում սխալներ է թույլ տվել և զիջել առաջին սեթը։ Երկրորդ սեթում նա որոշ հատվածներում գերազանցել է մրցակցուհում, սակայն, այնուամենայնիվ, 1 ժամ 32 րոպեի ընթացքում պարտություն է կրել մրցախաղում։
Ավստրալիայի բաց առաջնությունում Լին հեշտությամբ հասել է մինչ քառորդ եզրափակիչ, որտեղ նա կրկին հանդիպել է թիվ 4 ռակետ Ագնեշկա Ռադվանսկայի հետ, ով պարտվելով Լիին ընդհատել է 13 անպարտելի խաղերի շարքը։ Լին դարձել է առաջին թենիսիստուհին, ով կարողացել է մրցաշրջանի ընթացքում հաղթել նրան և դուրս է եկել կիսաեզրափակիչ, որտեղ նա երկու սեթում մրցաշարից դուրս է թողել աշխարհի թիվ 2 ռակետ Մարիա Շարապովային։ Դա նրա երկրորդ եզրափակիչն էր Ավստրալիայի բաց առաջնությունում վերջին երեք տարիների ընթացքում, երբ նա 2011 թվականի մրցաշարում զիջել էր Կիմ Կլեյստերսին ։ Եզրափակիչ խաղում Լին վնասվածքներ է ստացել և երկու անգամ ընկել է։ Նրանցից առաջինը տեղի է ունեցել երկրորդ սեթի 1-3 հաշվի ժամանակ, որի ընթացքում Լին վերցրել է 10 րոպեանոց բժշկական խաղադադար։ Այնուամենայնիվ, չնայած նրա շարժումներում լուրջ խոչընդոտներին, Լին շարունակել է պայքարը, սակայն, արդյունքում, երեք սեթում պարտություն է կրել Վիկտորիա Ազարենկայից։
Ձախ ոտնաթաթի վնասվածքը, որը նա ստացել էր Ավստրալիայի բաց առաջնության եզրափակիչում, նրան ստիպել են հրաժարվել հետագա մրցաշարերից, այդ թվում Դոհայի Qatar Total Open և Ինդիան Ուելսի «Մասթերս» մրցաշարերից, ինչպես նաև Հոնգկոնգի BNP Paribas Showdown ցուցադրական մրցաշարից, որտեղ նա՝ ըստ նախատեսված ծրագրի, պետք է խաղար աշխարհի 1-ին ռակետ Կարոլին Վոզնյացկիի հետ։
Լին մրցաշրջան է վերադարձել Մայամիի «Մասթերս» մրցաշարում, որպես 5-րդ դասակարգված։ Երկրորդ շրջանում նա երկու արագ սեթերում հաղթել է Կիկի Բերթենսին։ Այնուհետև նա բախվել է Վարվարա Լեպչենկոյի և Գարբինե Մուգուրուսայի հետ և նրանց հաղթել երկու սեթում։ Քառորդ եզրափակիչ խաղում նրա մրցակցուհին եղել է աշխարհի թիվ 1 ռակետ Սերենա Ուիլյամսը։ Չնայած երկրորդ սեթում 5-2 հաշվին և Ուիլյամսի մատուցման ժամանակ սեթ-փոինթի առկայությանը, Լին մրցախաղը զիջել է երկու սեթում՝ պարտվելով երկրորդ սեթի թայ-բրեյքում։
Լիի հաջորդ մրցաշարը եղել է Շտուտգարտի Porsche Tennis Grand Prix-ը, մրցաշրջանի առաջին խոշոր գրունտային մրցաշարը։ Երկրորդ համարի տակ դասակարգված լինելով, Լին երկրորդ շրջանում հաղթել է որակավորված Միրյանա Լուչիչ Բարոնին և քառորդ եզրափակիչում հանդիպել Պետրա Կվիտովայի հետ։ Նա հաղթել է Կվիտովային և կիսաեզրափակիչում երկու սեթում առավելության հասել Բեթանի Մատեկ Սանդսի նկատմամբ և դուրս եկել եզրափակիչ։ Մրցաշարի վերջին մրցակցուհին եղել է Մարիա Շարապովան, ում եզրափակիչ հասնելու ճանապարհը ներառել է երեք խաղ՝ յուրաքանչյուրը բաղկացած առավել քան երեք ժամ տևողությամբ մրցախաղերից։ Սակայն Շարապովան հեշտությամբ հաղթել է Լիին ավելի քան 90 րոպեի ընթացքում՝ ռևանշ վերցնելով նույն թվականի Ավստրալիայի բաց առաջնության կիսաեզրափակիչում կրած պարտության համար։
Մադրիդի Mutua Madrid Open մրցաշարի առաջին շրջանում Լին պարտություն է կրել Մեդիսոն Կիսից։ Լին Հռոմի Internazionali d'Italia մրցաշարին մասնակցել է որպես նախորդ մրցաշարի եզրափակիչի մասնակից։ Երկրորդ շրջանում նա երկու սեթում հաղթել է Չժեն Ցզեին, սակայն երրորդ շրջանում պարտվել է Ելենա Յանկովիչին՝ թույլ տալով 62 ոչպարտադրված սխալներ։ Ֆրանսիայի բաց առաջնությունում նա համարվում էր մրցաշարի հավակնորդներից մեկը։ Առաջին շրջանում Լին հաղթել է Անաբել Մեդինա Գարիգեսին։ Երրորդ շրջանում նա պարտություն է կրել աշխարհի 67-րդ ռակետ Բեթանի Մաթեկ Սանդսից՝ երեք սեթում։
Լին խոտածածկի մրցաշրջանը սկսել է Իսթբորնի Aegon International մրցաշարում, որտեղ նա դասակարգված է եղել 2-րդ համարի տակ։ Առաջին շրջանում Լին հաղթել է Ալիզե Կորնեին։ Քառորդ եզրափակիչում նա հանդիպել է Ելենա Վեսնինայի հետ, նախորդ շրջանում Մարիոն Բարտոլիի հիվանդության պատճառով վերջինիս հրաժարումից հետո։ Լին պարտվել է ռուսաստանցի թենիսիստուհուն, որն էր հետագայում դարձել է մրցաշարի հաղթողը։ Լին վեցերորդ դասակարգվածն էր Ուիմբլդոնի մրցաշարում։ Նա առաջին շրջանում հաղթել է Միխաելա Կրայչեկին և երկրորդ շրջանում Սիմոնա Հալեպին։ Երրորդ շրջանում Լին հանպիպել է 32-րդ դասակարգված Կլարա Զակոպալովայի հետ և պարտվել առաջին սեթում, սակայն հաղթել է երեք սեթից բաղկացած մրցախաղում։ Չորրորդ շրջանում Լին մրցաշարից դուրս է թողել Ռոբերտա Վինչիին և երրորդ անգամ ապահովել իր տեղը լավագույն ութնյակի մեջ։ Քառորդ եզրափակիչի Ագնեշկա Ռադվանսկայի հետ հանդիպման ժամանակ առաջին սեթում Լին խաղը շահում էր 5-4 հաշվով և սեթ-փոինթ է ունեցել, սակայն պարտվել է թայ-բրեքում, որտեղ նույնպես առավելություն է ունեցել 5-3 հաշվով։ Այնուհետև Լին շահել է երկրորդ սեթը՝ 2-4 հաշվով պարտվելիս։ Անձրևի պատճառով առաջացած դադարից հետո Լին համառ պայքար է ծավալել, սակայն ընդհանուր 2 ժամ 47 րոպեի ընթացքում պարտություն է կրել ։
Լին 2013 թվականի Տորոնտոյի Rogers Cup մրցաշարի երկրորդ շրջանում հեշտությամբ երկու սեթում հաղթել է Անաստասիա Պավլյուչենկովային, իսկ այնուհետև երրորդ շրջանում, համառ պայքարում, որոշիչ սեթի թայ-բրեյքում, 2-5 հաշվով զիջելիս, առավելության է հասել Անա Իվանովիչի նկատմամբ։ Չորրորդ շրջանում նա հաղթել է Դոմինիկա Ցիբուլկովային և դուրս եկել կիսաեզրափակիչ, որտեղ, սակայն, պարտվել է Սորանա Կիրստեային ։ Western & Southern Open մրցաշարում նա հաղթել է Լորեն Դևիսին և Անժելիկա Քերբերին, իսկ քառորդ եզրափակիչում հեշտ հաղթանակ է տարել Ագնեշկա Ռադվանսկայի նկատմամբ՝ վերջինիս անձնական պատճառներով հրաժարումից հետո։ Կիսաեզրափակիչ խաղում Լին երկու սեթում պարտություն է կրել Սերենա Ուիլյամսից ։
Հինգերորդ դասակարգված լինելով ԱՄՆ բաց առաջնությունում, նա առաջին երկու շրջաններում երկու սեթում հաղթել է Օլգա Գովորցովային և Սոֆիա Արվիդսոնին, իսկ երրորդ շրջանում վրեժխնդիր է եղել Լաուրա Ռոբսոնից՝ նախորդ տարվա մրցաշարի նույն փուլում նրանից կրած պարտության համար։ Այնուհետև նա երկու սեթում հաղթանակ է տարել աշխարհի նախկին թիվ 1 ռաեկտ Ելենա Յանկովիչի նկատմամբ։ Յանկովիչին հաղթելուց հետո նա կարիերայում երկրորդ անգամ դուրս է եկել ԱՄՆ բաց առաջնության քառորդ եզրափակիչ։ Այնտեղ նա հաղթել է Եկատերինա Մակարովային և կարիերայում առաջին անգամ դուրս եկել ԱՄՆ առաջնության կիսաեզրափակիչ (ինչը առաջին անգամ էր, երբ չին թենիսիստուհին հասել է ԱՄՆ առաջնության կիսաեզրափակիչ)։ Եզրափակիչում նրա հաղթարշավը երկու սեթում կանգնեցրել է Սերենա Ուիլյամսը, ում դրա համար հարկավոր է եղել վեց մաթչ-բոլ։
Այնուհետև նա ուղևորվել է Պեկին, որպեսզի մասնակցություն ունենա China Open մրցաշարին՝ որպես տեղական հանդիսատեսի սիրեցյալ։ Երկու սեթում հաղթելով Դանիելա Հանտուխովային, Բոյանա Յովանովսկիին և Սաբինա Լիսիցկիին, Լին քառորդ եզրափակիչում պարտություն է կրել Պետրա Կվիտովայից։
Սեպտեմբերի 27-ին Լին որակավորվել է 2013 թվականի WTA Ամփոփիչ մրցաշարին, որպես հինգերորդ դասակարգված։ Նա խմբային մրցաշարի բոլոր երեք հանդիպումներում հաղթանակ է տարել, առավելության հասնելով Սառա Էրանիի, Ելենա Յանկովիչի և Վիկտորիա Ազարենկայի նկատմամբ և կարիերայում առաջին անգամ դուրս է եկել Ամփոփիչ մրցաշարի կիսաեզրափակիչ։ Կիսաեզրափակիչում Պետրա Կվիտովայի նկատմամբ հաղթանակից հետո Լիի վարկանիշը բարձրացել է մինչև համաշխարհային դասակարգման թիվ 3 ռակետ, ամենաբարձր ցուցանիշը Արևելյան Ասիայի թենիսիստուհիների շրջանում։ Եզրափակիչում նա հիանալի մեկնարկ է վերցրել, շահելով 10 գեյմ և առաջին սեթը։ Սակայն երկրորդ սեթի ընթացքում տեղի է տվել և պարտվելով 9 գեյմ անընդմեջ, մրցախաղը երեք սեթում տանուլ է տվել Սերենա Ուիլյամսին։
2014 թվական. Ավստրալիայի բաց առաջնության հաղթող և վերջին մրցաշրջան
Ավստրալիայի բաց առաջնությունում Լին մրցակցում էր որպես 4-րդ դասակարգված։ Առաջին երկու սեթերում նա հաղթել է Անա Կոնյուխին և Բելինդա Բենչիչին։ Երրորդ շրջանում նա առաջին սեթը պարտվել է Լյուսիա Շաֆարժովային և 5-6 հաշվով պարտվելիս կարողացել է թայ-բրեյքում շահել երկրորդ սեթը։ Իսկ երրորդ սեթում նրա առավելությունը ակնհայտ է եղել և Լին դուրս է եկել չորրորդ շրջան։ Չորրորդ շրջանում Լին հաղթել է Եկատերինա Մակարովային, քառորդ եզրափակիչում հաղթել Ֆլավիա Պենետային, իսկ կիսաեզրափակիչում առավելության է հասել Էժենի Բուշարի նկատմամբ՝ բոլորն էլ երկու սեթում։ Կարիերայի Ավստրալիայի բաց առաջնության երրորդ եզրափակիչում Լին մրցակցել է Դոմինիկա Ցիբուլկովայի հետ և երկու սեթում հաղթել նրան՝ տիրելով կարիերայում Մեծ Սաղավարտի մրցաշարի երկրորդ տիտղոսին և դառնալով առաջին ասիացի թենիսիստուհին, ով հաղթանակ է տարել Ավստրալիայի բաց առաջնությունում ։
Լին իր անպարտելի խաղերի շարքը հասցրել է 13-ի՝ Մագդալենա Ռիբարիկովային հաղթելով Qatar Total Open մրցաշարում։ Այնուհետև նա մրցաշրջանում իր առաջին պարտությունն է կրել երրորդ շրջանում, որակավորված Պետրա Ցետկովսկայայից։ Մրցաշարից հետո Լին հասել է կարիերայում նոր և բարձրագույն նվաճման, ճանաչվելով մենախաղի համաշխարհային դասակարգման աշխարհի թիվ 2 ռակետ։
Հաջորդ մրցաշարը եղել է BNP Paribas Open մրցաշարը, որտեղ նա նախորդ տարի չէր մասնակցել վնասվածքի պատճառով։ Առաջին անգամ դասակարգված լինելով առաջին համար տակ, նա երկրորդ շրջանում հաղթել է հայրենակցուհի Չժեն Ցզեին, երկրորդ շրջանում՝ Կարոլինա Պլիշկովային և երրորդում՝ Ալեքսանդրա Վոզնյակին։ Քառորդ եզրափակիչում նա բախվել է Դոմինիկա Ցիբուլկովայի հետ՝ Ավստրալիայի առաջնության եզրափակիչի կրկնությունը։ Չնայած խաղի ընթացքում Լիի թույլ տրված 54 ոչպարտադիր սխալներին, նա երեք սեթում հաղթանակ է տարել և կիսաեզրափակիչում հանդիպել Ֆլավիա Պենետայի հետ։ Այնտեղ Լին 20-րդ ռակետ Պենետային պարտվել է երկու սեթում ։
Մայամիի Sony Open Tennis մրցաշարում Լին երկրորդ շրջանում հեշտ հաղթանակ է տարել Ալիսա Կլեյբանովայի նկատմամբ՝ վնասվածքի պատճառով մրցաշարը վերջինիս լքելու պատճառով։ Այնուհետև Լին կիսաեզրափակիչի ճանապարհին հաղթել է Մեդիսոն Կիսին, Կարլա Սուարես Նավարոյին և Կարոլին Վոզնյացկիին։ Կիսաեզրաեփակիչում Լին առավելության է հասել Դոմինիկա Ցիբուլկովայի նկատմամբ, անձնական հանդիպումների հաշիվը դարձնելով 7-0 և առաջին անգամ դուրս է եկել WTA Premier Mandatory մրցաշարի եզրափակիչ։ Եզրափակիչ խաղում, որը անց էր կացվում աշխարհի երկու ուժեղագույն թենիսիստուհիների միջև, Լին առաջին սեթում հաղթում էր 5-2 հաշվով, սակայն նրա մրցակցուհին՝ աշխարհի առաջին ռակետ Սերենա Ուիլյամսը, համախմբվել է և հաղթանակ տարել 7-5 հաշվով։ Երկրորդ սեթում Լին կարողացել է շահել ընդամենը մեկ գեյմ և զիջել է մրցախաղում։
Լին որոշել էր չմասնակցել որևէ մրցաշարի՝ մինչև Մեծ Սաղավարտի մրցաշրջանի երրորդ մրցաշարը։ Նրա մարզավիճակի անկումը շարունակվել է նաև 2014 թվականի Ուիմբլդոնի մրցաշարում, որտեղ նա երրորդ շրջանում պարտություն է կրել Բարբորա Ստրիցովայից, Պաուլա Կանյային և Իվոն Մոյսբուրգերին առաջին երկու շրջաններում հաղթելուց հետո։ Հուլիսին Լին և նրա մարզիչ Ռոդրիգեսը հրաժեշտ են տալիս միմյանց և ընդհատել համագործակցությունը ։
Ուիմբլդոնի մրցաշարից հետո Լին մանակցություն չի ունեցել մրցաշարերի՝ վնասվածքի պատճառով, որը վիրահատական միջամտություն էր պահանջում։ Լին պրոֆեսիոնալ թենիսից հեռանալու մասին հայտարարել է 2014 թվականի սեպտեմբերի 19-ին։ Կարիերան ավարտելու պահին Լին Կանանց թենիսի ասոցիացիայի վարկանիշային աղյուսակում զբաղեցնում էր 6-րդ հորիզոնականը  ։
Մարզագույք և հովանավորներ
Nike-ը Լիի մարզահագուստի և խաղակոշիկների հովոնավորն էր երկար տարիների ընթացքում, սկսած նրա վաղ թենիսային կարիերայից ։ Լին օգտագործել է Babolat Pure Drive GT ռակետը ։ 2009 թվականին Լին պայմանագիր է ստորագրել նաև IMG ընկերության հետ։ Ֆրանսիայի բաց առաջնությունում հաղթանակից հետո Լին բազմամյա յոթ տարբեր հովանավորչական պայմանագրեր է ստորագրել  ։ Նրա գործակալ Մաքս Էյզենբադին նաև հաջողվել է համաձայնության գալ գործարքում, ըստ որի Լին իրավունք է ունեցել Nike մարզահագուստի վրա կրել այլ հովանավորների լոգոները՝ ինչը մարզահագուստի հսկան հիմնականում թույլ չէր տալիս  ։
Անձնական կյանք
2006 թվականի հունվարի 27-ին Նա Լին ամուսնացել է Ժանգ Շանի հետ, ով դարձել է նրա անձնական մարզիչը։ 2015 թվականի հունվարի 19-ին Լին հայտարարել է, որ ինքն ու ամուսինը սպասում են իրենց առաջնեկի ծննդին ։ 2015 թվականի հունիսի 3-ին ծնվել է դուստր Ալիսան, Ֆրանսիայի բաց առաջնությունում նրա հաղթանակի 4-րդ տարեդարձի օրը։
Նա Լին կրծքի վրա ունի վարդագույն դաջվածք, սակայն այն երկար տարիներ գաղտնի էր պահում և թաքցնում, քանի որ դաջվածքները անընդունելի էին համարվում Չինաստանում, նամանավանդ, կանանց շրջանում ։
Լին ընդդեմ Շարապովայի
Նա Լիի և Մարիա Շարապովայի մրցակցության առաջին հինգ հանդիպումներում հաղթանակ է տարել Շարապովան, սկսած 2005 թվականից, այդ թվում 2005 թվականի Մեծ Սաղավարտի մրցաշարերից Ավստրալիայի բաց առաջնությունում Լիի նորամուտի ժամանակ ։ Լին Շարապովայի նկատմամբ իր առաջին հաղթանակը տարել է 2009 թվականի Բիրմինգհեմի մրցաշարի կիսաեզրափակիչում՝ սկսելով չորս անընդմեջ հաղթանակներից կազմված շարքը։ Լին Շարապովային կրկին հաղթել է 2010 թվականի Բրիմինգեմի մրցաշարում, այս անգամ եզրափակիչում, և 2011 թվականի Ֆրանսիայի բաց առաջնության կիսաեզրափակիչում՝ Մեծ Սաղավարտի մրցաշարում առաջին հաղթանակի ճանապարհին։ Տարվա վերջին Ամփոփիչ մրցաշարում Լին Շարապովային հաղթել է խմբային փուլում։ 2012 թվականի մրցաշրջանի ընթացքում Լին և Շարապովան հանդիպել են երեք անգամ և Շարապովան հաղթել է բոլոր երեք հանդիպումներում, որոնցից առավել նշանակալիցը եղել է Հռոմի գրունտային մրցաշարում։ Լին հաղթել է առաջին սեթում և երկրորդում առավելություն է ունեցել 4-0 հաշվով, սակայն այնուհետև նա սկսել է սխալներ թույլ տալ և Շարապովան հաղթանակի է հասել երեք սեթում ։ Նրանք կրկին հանդիպել են 2013 թվականի Ավստրալիայի բաց առաջնության կիսաեզրափակիչում, որտեղ Լին հասել է Շարապովայի նկատմամբ իր առավել արդյունավետ հաղթանակին, հաղթելով երկու սեթում՝ պարտվելով ընդամենը չորս գեյմ։ Մի քանի ամիս անց, Շտուտգարտի Porsche Tennis Grand Prix մրցաշարում Շարապովան պաշտպանել է տիտղոսը՝ եզրափակիչում առավելության հասնելով Լիի նկատմամբ։ Զույգը մեկ այլ երեք սեթանոց մրցախաղ է ունեցել 2014 թվականի Mutua Madrid Open մրցաշարի քառորդ եզրափակիչում, որտեղ Շարապովան վերջ ի վերջո հաղթանակ է տարել։ Նրանց միջև կայացած հանդիպումներում Շարապովան առավելություն ունի 10-5 հաշվով ։
Լին ընդդեմ Ռադվանսկայի
Նա Լին և Ագնեշկա Ռադվանսկան առաջին անգամ միմյանց հետ հանդիպել են 2009 թվականին։ Լին առավելություն ունի 7-5 հարաբերակցությամբ ։ Նրանից հետո, երբ նրանց միջև 2009 և 2010 թվականներին կայացել էր չորս հանդիպում, հարաբերակցությունը հավասար էր՝ 2-2։ Դրա մեջ ներառված էին յուրաքանչյուրի մեկական հաղթանակը Ուիմբլդոնի մրցաշարում՝ Ռադվանսկայի հաղթանակը 2009 թվականին և Լիի հաղթանակը 2010 թվականին։ 2012 թվականին Լին և Ռադվանսկան հանդիպել են չորս անգամ և Լին հաղթանակ է տարել դրանցից երեքում։ Լին երեք սեթում պարտություն է կրել Շտուտգարտի մրցաշարի քառորդ եզրափակիչում և հաղթանակներ է տարել Մոնրեալի, Ցինցինատիի և Պեկինի մրցաշարերում։
2013 թվականին նրանք հաղթանակ էին տարել իրենց առաջին իսկ մրցաշարերում, որին մասնակցություն էին ունեցել։ Երկուսն էլ մրցաշրջանում անպարտելի էին հանդիսանում, երբ միմյանց հետ հանդիպել են տարվա երկրորդ մրցաշարի՝ Սիդնեյի, կիսաեզրափակիչում։ Ռադվանսկան հաղթել է Լիին և դարձել մրցաշարի հաղթող։ Դա Լիի առաջին պարտությունն էր 2013 թվականի մրցաշրջանի ընթացքում, իսկ Ռադվանսկան մնում էր անպարտելի։ 2013 թվականի Ավստրալիայի բաց առաջնությունում, քառորդ եզրափակիչում, Լին ռևանշ է վերցրել և այս անգամ ինքն ընդհատել Ռադվանսկայի անպարտելի շարքը։ Նրանք կրկին հանդիպել են Ուիմբլդոնի մրցաշարի քառորդ եզրափակիչում, որտեղ Ռադվանսկան հաղթել է երեք սեթում։ Վերջին հանդիպումը կայացել է 2013 թվականի Ցինցինատիի մրցաշարի քառորդ եզրափակիչում և Լիի հաշվին հաղթանակ է գրանցվել Ռադվանսկայի վնասվածքի պատաճառով խաղին չներկայանալու համար։
Լին ընդդեմ Կլեյստերսի
Նա Լին և Կիմ Կլեյստերսը 2006-2012 թվականների ընթացքում միմյանց հետ հանդիպել են ութ անգամ և Կլեյստերսը առավելություն ունի 6-2 հաշվով, այդ թվում 4-0 հաշվով Մեծ Սաղավարտի մրցաշարերում ։ Մեծ Սաղավարտի մրցաշարերում առաջին կանդիպումը կայացել է 2006 թվականի Ուիմբլդոնի մրցաշարի քառորդ եզրափակիչում, որտեղ Լին երկու սեթում պարտություն է կրել 2-րդ դասակարգված Կլեյստերսից։ Երկրորդ Մեծ Սաղավարտի մրցաշարի քառորդ եզրափակիչը տեղի է ունեցել 2009 թվականի ԱՄՆ բաց առաջնությունում և կրկին այն ավարտվել է Կլեյստերսի օգտին, ով նոր էր մրցաշրջան վերադարձել ընտանիք կազմելուց հետո և առավելության է հասել երկու սեթում։
Կլեյստերսի նկատմամբ Լիի հաղթանակներից մեկը տեղի է ունեցել 2011 թվականի Sydney International մրցաշարի եզրափակիչում։ Լին առաջին սեթում պարտվում էր 0-5 հաշվով, սակայն կարողացել է սեթում հաղթանակ տանել թայ-բրեյքում և վերջնական հաղթանակ տանելով Կլեյստերսին զրկել է երրորդ անգամ Սիդնեյի մրցաշարում տիտղոս նվաճելու հնարավորությունից ։ Նրանք կրկին հանդիպել են երկու շաբաթ անց, 2011 թվականի Ավստրալիայի բաց առաջնության եզրափակիչում, խաղում, որը ունեցել է պատմական նշանակություն երկու թենիսիստուհիների համար։ Լին կարող էր դառնալ առաջին թենիսիստուհին Չինաստանից և ամբողջ Ասիայից, ով հաղթել է Մեծ Սաղավարտի մենախաղի մրցաշարում, իսկ Կլեյստերսը կարող էր իր առաջին տիտղոսը շահել Մեծ Սաղավարտի մրցաշարում, ԱՄՆ բաց առաջնությունում երեք անգամ հաղթանակ տանելուց հետո։ Երկու թենիսիստուհիներն էլ եզրափակիչ էին դուրս եկել կիսաեզրափակիչում հաղթելով աշխարհի լավագույն երկու թենիսիստուհիներին՝ Լին Կարոլին Վոզնյացկիին և Կլեյստերսը Վերա Զվոնարյովային։ Լին հաղթել է առաջին սեթում, սակայն այնուհետև պարտվել է հաջորդ երկուսում և Կլեյստերսը շահել է Ավստրալիայի բաց առաջնության հաղթողի տիտղոսը ։
Զույգը կրկին հանդիպել է նույն մրցաշարում՝ 12 ամիս անց, այս անգամ չորրորդ շրջանում։ Նման նախորդ տարվա եզրափակիչին, Լին կրկին հաղթել է առաջին սեթում, սակայն վերջնական արդյունքում պարտվել է երեք սեթում ։
Լին ընդդեմ Ազարենկայի
Նա Լին և Վիկտորիա Ազարենկան 2008-2013 թվականների ընթացքում միմյանց հետ հանդիպել են տասնմեկ անգամ ։ Ազարենկան առավելություն ունի 6-5 հաշվով, ընդ որում 2-1 հաշվով նա առավելություն ունի WTA Ամփոփիչ մրցաշարերում, սակայն Լիին 1-2 հաշվով զիջում է Մեծ Սաղավարտի մրցաշարերում հանդիպումներում։
Նրանց առաջին հանդիպումը տեղի է ունեցել 2008 թվականի Mondial Australian Women's Hardcourts մրցաշարի եզրափակիչում (որը հետագայում վերանվանվել է Brisbane International ), որում Լին հաղթանակ է տարել երեք սեթում՝ առաջին սեթում պարտվելուց հետո ։ Լիի առաջին պարտությունը կայացել է 2010 թվականի Rogers Cup մրցաշարի չորրորդ շրջանում։ Նրանք 2011 թվականի մրցաշրջանի ընթացքում միմյանց հետ հանդիպել են երեք անգամ, որոնցից երկուսը տեղի են ունեցել Մեծ Սաղավարտի մրցաշարերի շրջանակներում։ Երկուսում էլ Լին հաղթանակ է տարել, փոխարենը Ազարենկային զիջել է WTA Ամփոփիչ մրցաշարի խմբային փուլի մրցախաղում, որտեղ Ազարենկան հասել է եզրափակիչ։
Եվս երեք անգամ նրանք հանդիպել են 2012 թվականի մրցաշրջանում, որոնցից յուրաքանչյուրում Լին պարտություն է կրել։ Նրանք հանդիպել են Sydney International մրցաշարի եզրափակիչում, որտեղ Լին զիջել է երեք սեթում ։ Ազարենկան հաղթել է նաև Մադրիդի մրցաշարում և տարվա ամփոփիչ մրցաշարում։
Նրանց առավել նշանավոր հանդիպումը եղել է 2013 թվականի Ավստրալիայի բաց առաջնության եզրափակիչում։ Երկու թենիսիստուհիներն էլ եզրափակիչ էին հասել Մեծ Սաղավարտի մեկական մրցաշարերում հաղթանակ տոնելուց հետո (Ազարենկան հաղթել էր 2012 թվականի Ավստրալիայի առաջնությունում, իսկ Լին հաղթել էր 2011 թվականի Ֆրանսիայի առաջնությունում) և գերազանց մարզավիճակում։ Ազարենկան մրցաշարի ընթացքում հակառակորդներին զիջել էր ընդամենը մեկ սեթ, իսկ Լին հաղթել էր Թոփ 4-ի երկու թենիսիստուհիների՝ Ագնեշկա Ռադվանսկա և Մարիա Շարապովա։ Առաջին սեթում հաղթելուց հետո Լին գլխի և ոտնաթաթի լուրջ վնասվածքներ է ստացել և զիջել երեք սեթում ։
Նրանց վերջին հանդիպումը տեղի է ունեցել 2013 թվականի WTA Ամփոփիչ մրցաշարի խմբային փուլում, որտեղ Լին հաղթել է երկու սեթում՝ մրցակցուհուն զիջելով ընդամենը երեք գեյմ ։
Արտաքին հղումներ
Կատեգորիա:Չինացի թենիսիստներ Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր
Տիրակալների ամրոց
Շինարարություն և ճարտարապետական առանձնահատկություններ
Պալատն ի սկզբանե կառուցվել է Կախեթի Արչիլ թագավորի պատվերով 1664-1675 թվականների ժամանակահատվածում։ 17-րդ և 18-րդ դարերում` քաղաքական իրարանցման ժամանակ, պալատը վնասվել և վերակառուցվել է մի քանի անգամ։ Շինության որոշ մասեր, այդ թվում նաև պալատի հատակագիծը, որը հիշեցնում է ժամանակակից Սեֆյան պալատներ, մնացել են անփոփոխ։ Կառույցի պահպանված մեծ մասը Կախեթի թագավոր Հերակլ II-ի թագավորության՝ 1750-1762 թվականներին կատարված վերանորոգման աշխատանքների արդյունքում են պահպանվել։ Պալատը մի պարզ, պարսկական դիզայն է, որը հստակ նախագծվել է Իրանի Շիրազ քաղաքի Քարիմ Խանի ամրոցի մոդելով։
Ամբողջ պալատական համալիրը, որը ներառում է նաև երկու թագավորական բազիլիկ մատուռներ և բաղնիքներ, շրջապատված է մոնումենտալ բերդապատնեշով և մեծ շրջանաձև անկյունային աշտարակներով։ Պալատն ուղղանկյուն կառույց է` սրածայր կամարներով, և ունի բարձր առաստաղով կենտրոնական սրահ, չորս պատշգամբ՝ միջանցքների հարևանությամբ, յուրաքանչյուրը նայելով հիմնական մի կետի, իսկ անկյուններում փոքրիկ սենյակներ են։ Պալատի գլխավոր մուտքը հարավի կողմից է՝ կենտրոնական սյունազարդ երկհարկանի սրահով։ Ներքին զարդարանքները բնորոշ են այդ ժամանակաշրջանի պարսկական պալատների ինտերիերին, ինչպիսիք են ստուկկո, հայելային խճանկարներ, իսկ յուղանկարները չեն պահպանվել ։
Պատմություն
Այն բանից հետո, երբ 1801 թվականին Վրաստանը միացավ Ռուսաստանին, Ռուսաստանի մաս դարձավ նաև Քարթլի-Կախեթի թագավորությունը, և 1802 թվականին գեներալ-մայոր Վասիլի Գյուլակովը Թելավի ամրոցն ընտրեց իր Կաբարդայի զորագնդի համար որպես շտաբ։ 1805 թվականին այն ծառայեց որպես ռուսական կայսերական գանձարան։ Հետագայում ամրոցն օգտագործվեց ռուսական զինվորականների կողմից որպես զորանոց, իսկ 1845 թվականին (քանի որ գտնվում էր գրեթե ամբողջովին ավերված վիճակում) Կովկասի փոխարքայության իշխան Միխայիլ Վորոնցովի հրամանով սկսվեցին պալատի վերակառուցման աշխատանքները։ 1865-ին Թելավիի պալատն, որն այժմ գտնվում է Սուրբ Նինոյի  կանանց բարեգործական միության հովանու ներքո, վերակառուցվել է ծնունդով Վրաստանից, ազգությամբ գերմանացի ճարտարապետ Ալբերտ Սալզմանի(1833–1897) կողմից՝ Սուրբ Նինոյի կանանց քոլեջին օթևան տալու համար։ 1935 թվականին կառույցը հարմարվեց իր ներկայիս գործունեությանը, որպես Թելավիի պատմական թանգարանի տուն ։
Ծանոթագրություններ
Կատեգորիա:Կախեթի մարզի շենքեր և կառույցներ Կատեգորիա:Վրաստանի թանգարաններ
Չիվրիս
Չիվրիս, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Իլինկա (գյուղ, Շումյաչինսկի շրջան)
Իլինկա (Ильинка), գյուղ Ռուսաստանի, Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Պոդպորոժե (գյուղ, Պուդոժսկի շրջան)
Պոդպորոժե (Подпорожье), գյուղ Ռուսաստանի Կարելիայի հանրապետության Պուդոժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Պուդոժսկի շրջանի բնակավայրեր
Կզըլկուլա
Կզըլկուլա, գյուղ Արևելյան Հայաստանում, Երևանի նահանգի Սուրմալուի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևելյան Հայաստանի գյուղեր
Հոմանիշ
Հոմանիշներ, ձևով տարբեր, իմաստով մոտ բառեր և բառաձևեր։ Զանազանում են ոճականորեն չեզոք և ոճականորեն տարբերակված հոմանիշներ, որոնք մեծ մասամբ արտահայտում են միևնույն առարկան, երևույթը, հատկանիշը և այլն։ Հոմանիշները կարող են օգտագործվել ոճական նկատառումներով, հատկանիշի կամ երևույթի դրսևորման չափերը նշելու, սուբյեկտի հուզական երանգները արտահայտելու համար ։
Տարբերում են հոմանիշների երկու տարատեսակներ՝ նույնանիշներ և համանիշներ։ Հոմանիշների օրինակներ են՝
Հղումներ
<!-- "Oրինակ՝ վախենալ — սարսափել — երկնչել — սահմռկել, թափառել — դեգերել — շրջել — քարշ գալ — զբոսնել — քայլել, տաք — թեժ — այրող, գործ — աշխատանք; անտարբեր — անհաղորդ — անուշադիր — անկարեկից, և այլն։" Հայերենում ընդունված է տարբերակել հոմանիշների մի քանի տարատեսակներ -->
Կատեգորիա:Բառագիտություն Կատեգորիա:Բառարանագրություն Կատեգորիա:Հայոց լեզու
პ
Պար (վրացերեն՝ პარი), վրացական այբուբենի տասնհինգերորդ տառն է։ Համապատասխանում է հայերեն Պ պ տառին։ Թվային արժեքը՝ 80 ։
Յունիկոդ՝
Ալլիկա (գյուղ, Կեինա շրջան)
Ալլիկա (Allika), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 26 մարդ։
Արտաքին հղումներ
Կատեգորիա:Էստոնիայի Հիյումա նահանգի Կեինա շրջանի բնակավայրեր Կատեգորիա:Էստոնիայի գյուղեր
Հրաչյա Հարությունյան (դերասան)
Հրաչյա Հարությունյան, հայ դերասան, բեմադրիչ։ Հայաստանի Հանրապետության վաստակավոր արտիստ։ Հայաստանի Հանրապետության պետական մրցանակի դափնեկիր։
Ներկայացումներ
Երևանում և ԱՄՆ-ում բեմադրել է մի շարք ներկայացումներ՝
Ընտանիք
Ամուսնացած է։ Կինը ՀՀ վաստակավոր արտիստ, երգչուհի Սյուզան Մարգարյանն է, դուստրը՝ ՀՀ վաստակավոր արտիստուհի, երգչուհի Սիրուշոն։
Ծանոթագրություններ
Կատեգորիա:Հայ դերասաններ Կատեգորիա:ՀՀ վաստակավոր արտիստներ Կատեգորիա:Երևան քաղաքում ծնվածներ Կատեգորիա:ՀՀ պետական մրցանակի դափնեկիրներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Բուրտին (գյուղ, Պոլոննոեի շրջան)
2001 թվականի տվյալներով Բուրտին գյուղում բնակվում էր 904 մարդ։ Բնակավայրը զբաղեցնում է 3,08 կմ² տարածք։ Բնակչության խտությունը կազմում էր 293,51 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Պոլոննոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1815 թվականին հիմնադրված բնակավայրեր
Թևավոր հրթիռ
Թևավոր հրթիռ, միանգամյա օգտագործման անօդաչու թռչող սարք, թռիչքի հետագիծը որոշվում է սարքի թևի, շարժիչի քարշուժի, ծանրության ուժիի և աերոդինամիկ ամբարձիչ ուժի համադրությամբ։ Անգլերեն cruise missile եզրը վերաբերվում է կառավարվող հրթիռներին։
Թևավոր հրթիռները օգտագործվում են վերգետնյա կամ վերջրյա նշանակետերի խոցման համար, ապահովելով նշանակետերի խոցման բարձր հավանականությունը սարքերի կառավարման համակարգի միջոցով։ Թևավոր հրթիռները նախագծված են հզոր մարտագլխիկների մեծ հեռավորություններով հասցման համար մեծ ճշգրտությամբ։ Ժամանակակից թևավոր հրթիռները հնարավորություն ունեն թռչելու գերձայնային կամ մերձձայնային արագություններով, ինքնակառավարվող են, կարող են թռչել ոչ-բալիստիկ հետագծով, չափազանց ցածր բարձրությունների վրա։
Թևավոր հրթիռները տարբերվում են անօդաչու թռչող սարքերից (ԱԹՍ) հետևյալ առանձնահատկություններով. թևավոր հրթիռները մեկանգամյա օգտագործման են և միշտ «զոհվում» են առաքելության ավարտին, չեն իրականացնում հետախուզություն, մարտագլխիկը ներառված է սարքի իրանի մեջ և այն չի կարող առանձնացվել սարքից։
Գոյություն են ունեցել նաև հատուկ հարմարեցված ինքնաթիռներ, որոնք կառավարվում էին մահապարտ-օդաչուների կողմից ։ Թևավոր հրթիռները նախկինում անվանվում էին նաև ռումբ-ինքնաթիռ։
Գրականություն
Կատեգորիա:Հրթիռային զենք *
Կրևա ամրոց (Բելառուս)
Կրևա ամրոց (Крэўскі замак)՝ քարից և կարմիր աղյուսից կառուցված ամրոց Կրևոյում, Լիվտայի մեծ դուքսերի՝ Գեդիմինասի և Ալգիրդասի ամրոցի ավերակները։ Ալգիրդասի եղբայրը՝ Կեստուտիսը, 1382 թվականին ազատազրկվել և սպանվել է Կրևա ամրոցում ։
1385 թվականին ամրոցում ստորագրվել է Կրևյան միությունը։
Ամրոցի ավերակները էլ ավելի են վնասվել Առաջին համաշխարհային պատերազմի օրոք։ Ամրոցի պատերը պահպանվել են առ այսօր։
Արտաքին հղումներ
Կատեգորիա:Ամրոցներ այբբենական կարգով Կատեգորիա:Բելառուսի ամրոցներ
Բելու Օրիզոնտի
Բելու Օրիզոնտի (Belo Horizonte), քաղաք Բրազիլիայի հարավ-արևելքում։ Մինաս Ժերայս նահանգի վարչական կենտրոնն է, երկրի հանքաարդյունաբերական (երկաթի և մանգանի հանքանյութեր, ոսկի) հիմնական շրջանի կենտրոնը։
Սև մետալուրգիայի, տեքստիլ, սննդի արդյունաբերության կենտրոն։ Ունի 2,475,440 բնակիչ (2010)։ Հիմնադրվել է 1895 թվականին ։
Ունիան դու Սուլ
Ունիան դու Սուլ (União do Sul), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում   ։ Գտնվում է Մատու Գրոսու նահանգի հյուսիսային մարզում։ Մտնում է Սինոպ գավառի կազմի մեջ։ Բնակչությունը կազմում է 5834 մարդ՝ 2006 թվականի տվյալներով։ Գրավում է 4 581,121 կմ2 տարածք։ Բնակչության խտությունը՝ 1,3 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու նահանգի բնակավայրեր
Ուուեմեռեռհու
Ուուեմեռեռհու էստոնական փոքր կղզի Բալթիկ ծովում։ Զբաղեցնում է 2,3 հա տարածք ։ Ընդգրկված է Հիյումաա նահանգի Պյուհալեպա շրջանի կազմում և Հիյումաա կղզուց գտնվում է մոտավորապես 3 կմ արևելք ։
Ֆուկոիդ
Ֆուկոիդներ ( - գորշ ջրիմուռ), ջրիմուռանման տարբեր գոյացումների ընդհանուր տեսակային անվանումը։
Ֆուկոիդներն իրականում տղմակեր որդերի ճյուղավորված հետքերն են նստվածքներում (մեծ մասամբ՝ ծովային)։ Ֆուկոիդով հարուստ են ֆլիշային նստվածքները։
Գրականություն
Կատեգորիա:Գորշ ջրիմուռներ
Պոդսելե (գյուղ, Տյոմկինսկի շրջան)
Պոդսելե (Подселье), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Խաղաղօվկիանոսյան դիվիզիոն (NBA)
Խաղաղօվկիանոսային դիվիզիոն (անգլ.`Pacific Division), Բասկետբոլի ազգային ասոցիացիայի (NBA) արևմտյան կոնֆերենցիայի 3 դիվիզիոններից մեկն է, որը բաղկացած է 5 թիմերից` «Գոլդեն սթեյթ Ուրիորս», «Լոս Անջելես Կլիպերս», «Լոս Անջելես Լեյքերս», «Ֆինիքս Սանս» և «Սակրամենտո Քինգս»։ Բացի «Սանսից», մնացած բոլոր ակումբները Կալիֆորնիա նահանգից են։
Այս բաժանմունքը գործում է 1970-71 խաղաշրջանից, երբ լիգայի 14 թիմերին ավելացան ևս 3-ը՝ «Բաֆըլո Բրեյվզը», «Կլիվլենդ Կավալիերսը» և «Պորտլենդ Թրեյլ Բլեյզերսը»։
Կատեգորիա:Բասկետբոլի ազգային ասոցիացիա
Գևորգ Հովհաննիսյան (մանկավարժ)
Գևորգ Հովհաննեսի Հովհաննիսյան, հայ մանկավարժ։ ՀԽՍՀ վաստակավոր մանկավարժ։ Հայրենական մեծ պատերազմի մասնակից։ ԽՄԿԿ անդամ (1940):
Կենսագրություն
Գևորգ Հովհաննիսյանը ծնվել է 1910 թվականին, Էջմիածնում։ 1929 թվականին ավարտել է հայրենի գյուղի միջնակարգ դպրոցը, Հոկտեմբերյանի շրջանում զբաղվել ուսուցչական աշխատանքով, Մրգաշատ, ապա Մեծ Շահրիրար գյուղերի դպրոցներում եղել տնօրեն, դասավանդել պատմություն։ Ընտրվել է շրջանի լուսավորության աշխատողների արհմիության շրջկոմի նախագահ։ 1939 թվականին Լենինգրադի Ն. Կ. Կրուպսկայայի անվան կոմունիստական համալսարանն ավարտելուց հետո նշանակվել է Հայաստանի լուսավորության նախարարությունում դասախոսական և էքսկուրսիոն բյուրոյի նախագահ ։
1939 թվականին զորակոչվել է կարմիր բանակ, ծառայել միջինասիական զինվորական օկրուգում։ Սովորել է Թերմեզ քաղաքի հրետանային դպրոցում, ավարտելուց հետո նշանակվել է 83-րդ լեռնահրաձգային թուրքմենական դիվիզիայի 67-րդ հրետանային գնդի առաջին մարտկոցի հրամանատար։ 1940 թվականին Հովհաննիսյանը ընդունվել է ԽՄԿԿ շարքերը։
1942 թվականի նոյեմբերի 18-ին 83-րդ դիվիզիայում Հովհաննիսյանը մարտեր է մղել Տուապսեից հյուսիս արևելք, մասնակցել է Մոզդոկ, Կերչի, Սևաստոպոլի ազատագրման մարտերին։ 1944 թվականի սեպտեմբերին ավագ լեյտենանտ Հովհաննիսյանը նշանակվել է գնդի հրամանատարի տեղակալ։ Կռվել է 1-ին, 3-րդ ուկրաինական ռազմաճակատներում, մասնակցել է Լեհաստանի և Չեխոսլովակիայի ազատագրման մարտերին։ Հովհաննիսյանը պարգևատրվել է Հայրենական պատերազմի երկրորդ աստիճանի և Կարմիր աստղի շքանշաններով ու մի շարք մեդալներով։
1946 թվականին Հովհաննիսյանը զորացրվել է բանակից, աշխատանքի անցել Երևանի Փանոս Թերլեմեզյանի անվան նկարչական ուսումնարանում՝ որպես տնօրեն և պատմության ուսուցիչ ։
1962 թվականին Հովհաննիսյանն արժանացել է ՀԽՍՀ վաստակավոր ուսուցչի կոչման, պարգևատրվել է մեդալներով և գովասանագրերով ։
Կըրխբուլաղ
Կըրխբուլաղ, գյուղ Արևելյան Հայաստանում, Երևանի նահանգի Սուրմալուի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Վալենտին Զախարով
Վալենտին Զախարով (Валенти́н Дми́триевич Заха́ров, ), ԽՍՀՄ գեղասահորդ, տղամարդկանց մենասահքի ԽՍՀՄ կրկնակի չեմպիոն՝ 1953 և 1954թթ .: Եվրոպայի առաջնության (1956 թ.) մասնակից խորհրդային գեղասահորդներից առաջինը ։ Նաև զուգասահքով հանդես է եկել Տատյանա Տոլմաչովայի (Գրանատկինա) զարմուհու՝ Մարինա Գրանատկինայի հետ։
Զուգասահք
(Մարինա Գրանատկինայի հետ)
Արտաքին հղումներ
Կատեգորիա:Խորհրդային գեղասահորդներ Կատեգորիա:Ռուս գեղասահորդներ Կատեգորիա:Բնօրինակում անաղբյուր հոդվածներ
Աբդ աս-Սամադ
Աբդ աս-Սամադ, նաև Խոջա Աբդուս Սամադ, Աբդ ալ-Սամադ Շիրազի,, պարսիկ, հնդիկ մանրանկարիչ և վայելչագիր, ինչպես նաև մողոլական կայսերական արքունիքի ազնվական։ Աշխատել է Պարսկաստանում և Հնդկաստանում։ Նա ազդել է XVI դարի երկրորդ կեսին մողոլական նկարչական դպրոցի զարգացման վրա, քան ցանկացած այլ նկարիչ։
Պարսկաստան
1543 թվականին մողոլ կայսր Հումայունը, պարտվելով մարտերում Շեր Շահին, կորցնում է հնդկական ունեցվածքը և ապաստան է գտնում պարսից շահ Թահմասպի արքունիքում։ 1544 թվականին Թավրիզում Հումայունի պատվին կազմակերպված ընդունելության ժամանակ նա ծանոթանում է Աբդ աս-Սամադի հետ։ Պատմաբան Աքբար I Մեծ Աբու-լ Ֆադլը «Աքբարնամում» հաղորդում է նրանց հանդիպման մասին. «... այս քաղաքում ծառայած զարմանալի ու հրաշալի Խոջա Աբդ աս-Սամադ Շիրին Քալյամին (ամենաքաղցր քալյամը), մեծ հարգանքով վերաբերվող ամենաէլեգանտ (այսինքն՝ Հումայուն) գիտակն է»։ 1544 թվականին Հումայունը շահ Թահմասպին խնդրել է ազատ արձակել Աբդ աս-Սամադին և Միր Սայիդ Ալիին, այս անգամ մեծապես կորցրել է հետաքրքրությունը նկարչության հանդեպ։ Աբդ աս-Սամադը դարձել է Հումայունի պալատական գեղանկարիչը և 1549 թվականին հետևել է նրան վերջերս նվաճած Քաբուլում, որտեղ եղել է մողոլների ժամանակավոր մայրաքաղաքը, մինչ կայսրը մարտեր էր մղում Հնդկաստանում իր ունեցվածքի համար։ Քաբուլում Աբդ աս-Սամադն ապրել է հոր հետ։
Քաբուլում ստեղծվել է կիտաբհանը, և Աբդ աս-Սամադն այլ վարպետների հետ միասին իր աշխատանքները պարբերաբար ներկայացրել է կայսրին տարբեր նշանակալի առիթներով, ներառյալ Նոռուզը (պարսկական Նոր Տարի)։ Այս շրջանի լավագույն աշխատանքներից է «Երկու պատանի պարտեզում»-ը (թվագրված 1551 թվականին, Գյուլիստանի գրադարան, Թեհրան), որը հետագայում ընդգրկվել է «Մուրաքկան և գուլշան» ալբոմում։ Այս ալբոմը շատ տարիներ անց կազմել է Հումայունի թոռը՝ Ջահանգիր կայսրը (1605-1627), այն պարունակում է նկարչի աշխատանքների մեծ մասը, որոնք պահպանվել են Քաբուլի ժամանակաշրջանից։ «Մուրաքկան և գուլշան» մանրանկարները պահպանվել են պարսկական (սեֆեվիդյան) ոճով, նրանց մեջ դեռ չկա այն նոր ոգին, որը բնորոշ է կայսր Աքբարի կառավարման շրջանի մողոլյան գեղանկարչությանը։ Այս մանրանկարներից մեկում պատկերված է Աքբարը, ով մանրանկարչությունը նվիրում է իր հայր Հումայունին և իր պորտֆելում ընդգրկում է Սամեդի անունը, նրա կողքին գտնվող գործիչը, հավանաբար, նրա դիմանկարն է։ Պատկերն ամբողջովին պարսկական ոճով է և ներառում է թեմատիկ տարրեր, ներառյալ ինքնադիմանկարներ, որոնք «շլացուցիչ նոր շեղումներ են իսլամական գեղանկարչության մեջ»։ Նկարիչը ապրել է Քաբուլում մինչև 1555 թվականը, և այս ընթացքում նա ստեղծել է զգալի թվով աշխատանքներ, այդ թվում՝ «Կառավարիչները Թիմուրի տնից» (1550-1555, Բրիտանական թանգարան, Լոնդոն) հայտնի կտավի նկարը։ Միր Սեյիդ Ալիի և Դուստ Մուհամմադ Աբդ աս-Սամադի հետ «ամբողջովին կայսերական պարսկական ոճ ներմուծեցին մուղալական արհեստանոցներ», որոնք նախկինում փոքր էին թվում և բաղկացած էին տարբեր կենտրոններից, ներառյալ Բուխարայում վարժեցված նկարիչներին ։ Աբդ ալ-Սամեդը, հավանաբար, աշխատում էր մեծ «Տիմուրի տան տիրակալները» կտավի վրա (Բրիտանական թանգարան), որը Հումայունը պատվիրել էր մոտ 1550-1555 թվականներին, մասնավորապես լանդշաֆտի ֆոնի վրա ։ 1552 թվականին մի խումբ անհատական ​​մանրանկարներ, ներառյալ երկու պարսիկների ստեղծագործություններ, ընդգրկվել են Քաշգարի տիրակալին ուղղված դիվանագիտական ​​նվերի մեջ, երբ Հումայուն դաշնակիցներ հավաքեց իր գահը հետ պահանջելու համար ։
Հնդկաստան
1555 թվականին Հումայունը գրավել է Դելին, և Աբդ աս-Սամադը, ամբողջ կայսերական արքունիքի հետ միասին, հետևել է նրան դեպի նոր մայրաքաղաք։ Այստեղ նկարիչը դարձել է կայսերական կիտաբանի առաջատար վարպետներից մեկը։ Հնդկաստանում նա դարձել է Մուղալի մանրանկարչության դպրոցի հիմնադիրներից մեկը։ 1556 թվականին Հումայուն անսպասելիորեն մահանում է իր գրադարանի աստիճաններից վայր ընկնելուց հետո, իսկ գահը անցնում է նրա տասնչորս տարեկան որդուն՝ Աքբարին։ Աբդ աս-Սամադը նրա ուսուցիչն ու դաստիարակն էր։ Երիտասարդ կայսրը սիրում էր նկարել նույնիսկ ավելին, քան իր հայրը ։ Գյուլիստանի Թեհրանի գրադարանում այդ ժամանակներից պահպանվել է «Աքբարը նկար է ներկայացնում Հումայունին» մանրանկարչությունը։
Մոտ 1569 թվականին Աբդ աս-Սամադը զբաղեցրել է խոշորի ղեկավարի պաշտոն ավելի քան 14 տարի, նախագիծ - «Ամիր Խամզայի լեգենդը» բազմահատորյակի ստեղծում, որը նախկինում ղեկավարում էր Միր Սեյիդ Ալին։ Ի տարբերություն իր նախորդի՝ Աբդ աս-Սամադը կարողանում է ընդամենը 7 տարվա ընթացքում լրացնել տաս հատոր, որոնցից յուրաքանչյուրը պարունակում էր 100 նկարազարդում (Միր Սեյիդ Ալին յոթ տարվա ընթացքում կարողացավ լրացնել միայն չորս հատոր)։ Աքբար կայսրը բարձր է գնահատել իր կազմակերպական ուշագրավ հմտությունները և սկսել ավելի ու ավելի բարձր պաշտոններ վստահել Աբդ աս-Սամադին. 1577 թվականին նա նշանակվել է Ֆաթեհպուրսքիրի կայսերական դրամահատարանի պետ, 1582 թվականին առևտրի վերակացու, 1583 թվականին կայսերական տան կառավարիչ, իսկ 1584 թվականին՝ Մուլթան նահանգի ֆինանսական կառավարիչը։ Մուղալական կայսրության բյուրոկրատական ​​համակարգում կար շարքերի և շարքերի բարդ համակարգ՝ մանսաբդար։ Աքբարը Աբդ աս-Սամադին շնորհել է հիերարխիայի երրորդ դասի բարձրագույն կոչում` 400 հոգու «մանսաբ», և ի պատիվ իր վաստակի` շնորհել է պատվավոր կոչում «Շիրին Կալյամ» ։ Այս քայլերը միգուցե եղել են նրա կառավարման տաղանդի ճանաչման համար, բայց ենթադրվում է, որ «Աքբարը նախընտրում էր ավելի ուժեղ մոտեցումը, քան ռոմանտիկացված պարսկական նկարչական ոճը»։
Աբդ աս-Սամադ Մուհամմադ Շարիֆի որդին ընկերացել է արքայազն Սելիմի հետ, որը հետագայում կայսր է դարձել Ջահանգիրի գահի անունով։ Հոր նման, նա դարձել է նկարիչ և ստացել կարևոր պաշտոններ Մուղալի պետական ​​հիերարխիայում։ Մուղալների պատմության մեջ երբևէ չի եղել նկարիչների մեկ այլ ընտանիք, որն այնքան հաջող կամ հավասար լինի իր ուժով և ազդեցությամբ։
1580-1590 թվականների վերջին այս աշխատանքները, չնայած պարսկական ավանդույթի հետ ամուր կապի, դարձյալ դառնում են այս տարիների մողոլական գեղանկարչության «միջին ընթացքը»։ Նկարիչները վերադարձել են այն ամենին, ինչ այսքան ժամանակ փորձում էին հաղթահարել։ Թերևս 1590-ական թվականներին արքունիքի նախասիրություններն ավելի նուրբ ու էպիկուրական էին դարձել, իսկ պարսկական վայելչագրությունը կրկին մտել է նորաձևության մեջ։
Աքբարի թագավորության վերջում, մոտ 1600 թվականին գեղարվեստական ​​միտումները կրկին սկսեցին հեռանալ Աբդ աս-Սամադի ոճից։ Հետազոտողները դա կապում են նկարչի մահվան հետ։ Նա շատ ուժեղ և ազդեցիկ անձնավորություն էր և, հավանաբար, իր հեղինակությամբ կարողացել է մեծապես որոշել գեղարվեստական ​​ուղղությունները։ Աբդ աս-Սամադի մահից հետո մողոլական նկարչությունը շրջվում է ավելի պարզ կոմպոզիցիաների ուղղությամբ, որոնք ընդգծում էին մարդկային փոխազդեցությունը։
Մի ժամանակ, երբ կայսր Աքբարը գտնում է նկարիչ Դասվանթխին, նա ուղարկում է նրան սովորելու Աբդ աս-Սամադի մոտ, և երիտասարդ մանրանկարչի բոլոր վաղ աշխատանքներում երևում է Աբդ աս-Սամադի ոճի որոշիչ ազդեցությունը։ Նրա մյուս հայտնի աշակերտը Բասավանն էր ։
Աբդ աս-Սամադն ունեցել է երկու որդի, որոնք դարձել են նկարիչներ։ Մուհամադ Շարիֆը, իր կարիերան սկսել է կայսր Ջահանգիրի արքունիքում։ Երկրորդ որդու անունը, որին հայրը Բեհզադ է անվանել փառապանծ պարսիկ վարպետի պատվին, հանդիպում է միայն մանրանկարչության մեջ։ Որոշ գիտնականներ կարծում են, որ այդ որդիները մեկ մարդ են եղել, քանի որ Մուհամադ Շարիֆը համեմատաբար լավ փաստագրված է եղել, բայց Բեհզադը հայտնի է եղել միայն մանրանկարների մակագրությունների վրա։
Նրա արժանահավատ կամ նրան վերագրվող մանրանկարների մի մասը պահվում է Թեհրանի Գոլեստանի պալատի հավաքածուում (Իրան), ինչպես նաև Օքսֆորդի Բոդլեյան գրադարանում (Անգլիա)։
Մատենագրություն
Կատեգորիա:Իրանցի մանրանկարիչներ Կատեգորիա:Պարսիկ նկարիչներ Կատեգորիա:Մեծ մողոլների կայսրություն Կատեգորիա:16-րդ դարի նկարիչներ Կատեգորիա:Պարսիկներ Կատեգորիա:16-րդ դար Կատեգորիա:16-րդ դարի ծնունդներ Կատեգորիա:Իրանական արվեստ Կատեգորիա:Հնդիկներ Կատեգորիա:1500-ականների ծնունդներ Կատեգորիա:Մանրանկարիչներ
Իլինո (գյուղ, Լիպեցկի շրջան)
Իլինո (Ильино), գյուղ Ռուսաստանի, Լիպեցկի մարզի Լիպեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Լիպեցկի շրջանի բնակավայրեր
Չյոջեն-Մադեն
Չյոջեն-Մադեն, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ֆիլիպ (Կիլիկիայի թագավոր)
Ֆիլիպ, Կիլիկիայի Հայոց Թագավորության Հայոց թագավոր 1222 թվականից։
Անտիոքի դուքս Բոհեմունդի որդին։
Հայոց գահի խնամակալ Կոստանդին սպարապետը, գահաժառանգ Զապելին պսակելով Ֆիլիպի հետ, նրան հռչակել է Հայոց թագավոր, պայմանով, որ նա հավատարմորեն հետևի հայոց կրոնին ու աշխարհիկ սովորույթներին։ Սակայն Ֆիլիպը, հոր սադրանքով սկսել է չհետևել հայկական ավանդույթներին, կարգել կաթոլիկ պաշտոնյաների, որի համար Կոստանդինը ձերբակալել ու մահապատժի է ենթարկել նրան։
Կատեգորիա:Կիլիկյան Հայաստանի թագավորներ Կատեգորիա:Հայ արքաներ Կատեգորիա:Սպանված միապետներ
Էջմիածնի գինու գործարան
Էջմիածնի Գինու գործարան, գինեգործական ձեռնարկություն Էջմիածին քաղաքում։ Հիմնադրվել է 1928 թվականին։
Ունի խաղողի սկզբնական վերամշակման, գինենյութի մշակման (մառանների տարողությունը 200 հազար դկլ), մեխանիկական, տակառագործական, լվացման և այլ արտադրամասեր, որտեղ աշխատատար պրոցեսները հիմնականում ավտոմատացված են։ Որպես հումք օգտագործում է Ոսկեհատ, Գառան դմակ, ճիլար և այլ փոփոխակներ։ Արտադրամասեր ունի Արշալույս, Աղավնատուն, Այգեշատ գյուղերում, 4-րդ և Թաիրովի անվան պետական տնտեսություններում, կառուցվում է Ջրառատի լցման կայանը։ Տարեկան վերամշակում է մինչև 15 հազար տոնա խաղող։ Արտադրվող տեսակավոր «Այգեշատ», «Էջմիածին», լիկյորային «Տոբելյանական», քաղցրահամ «Պորտվեյն» և սեղանի դառը գինիները աչքի են ընկնում նուրբ երանգներով և ունեն մեծ պահանջարկ։ Արտադրանքն առաքվում է ԽՍՀՄ բազմաթիվ վայրեր, նաև արտասահման։ Տարբեր գինետեսակներ միջազգային մրցույթներում (1955 և 1957 թվականին՝ Լյուբլյանա, 1958 թվականին՝ Մոսկվա, 1960 և 1964 թվականին՝ Բուդապեշտ, 1965 թվականին՝ Թբիլիսի, 1966 թվական֊ին՝ Սոֆիա, 1970 թվականին՝ Յալթա և այլն) արժանացել են բազմաթիվ ոսկե և արծաթե մեդալների։
Կատեգորիա:Հայաստանի գործարաններ Կատեգորիա:Գինեգործությունը Հայաստանում
Գուարդամիլիո
Գուարդամիլիո  (Guardamiglio), քաղաք Իտալիայում, գտնվում է Լոմբարդիա մարզի Լոդի գավառում ։ Բնակչությունը կազմում է 2628 մարդ (2004 թվականի տվյալներով)։ խտությունը կազմում է 263 մարդ/կմ²։ Տարածքը գրավում է 10 կմ²։ Էլեկտրոնային փոստ՝ 20070։ հեռախոսային կոդ՝ 0377։
Ծանոթագրություններ
Կատեգորիա:Իտալիայի բնակավայրեր
Liberation (ալբոմ)
Liberation, նորվեգական 1349 խմբի ստուդիական նորամուտային ալբոմը, որը թողարկվել է 2003 թվականի փետրվարի 15-ին։
Ալբոմի մասին
Liberation ալբոմը նայագրվել է 2001 թվականին Gordon studios-ում։ Pitch Black կոմպոզիցիայում օգտագործվել է Հոուվարդ Լավքրաֆթի խոսքերը.«The oldest and strongest emotion of man is fear and the oldest and strongest fear is fear of the unknown» (Վախ, մարդկային հնագույն և ուժեղագույն զգացում, իսկ հնագույն և ուժեղագույն վախը անհայտ է)։
Իսկ 10-րդ համարի կոմպոզիցիան, որը կոչվում է Buried By Time & Dust, դա նորվեգաակն Mayhem խմբի քավր տարբերակն է։
Արտաքին հղումներ
Կատեգորիա:2003 ալբոմներ
Ալլիկա (գյուղ, Վառբլա շրջան)
Ալլիկա (Allika), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 23 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Վառբլա շրջանի բնակավայրեր Կատեգորիա:Էստոնիայի գյուղեր
MacOS Big Sur
macOS Big Sur, օպերացիոն համակարգ, որը նախատեսված է անհատական և սերվերային համակարգիչների համար։ Մշակված է Apple ընկերության կողմից։ Օպերացիոն համակարգը առաջին անգամ ցուցադրվել է 2020 թվականի հուլիսի 20-ին WWDC 2020-ի ժամանակ և թողարկվել է 2020 թվականի նոյեմբերի 12-ին ։
macOS Big Sur-ի հիմնական փոփոխությունը կատարվել էր օգտատիրոջ ինտերֆեյսի վրա, ինչպես նաև ARM ճարտարապետությամբ աշխատող միջուկների աջակցում ։ Բացի դա, այս տարբերակում ընկերությունը հրաժարվեց ընդլայնված միջուկից, ինչը ավելացնում է համակարգի անվտանգությունը ծրագրային ապահովումների տեղադրման փուլում, բարելավել է կիբեր անվտանգությունը, դրա հետ մեկ տեղ համակարգը դարձրել ավելի թեթև, ինչպես նաև այս տարբերակում հասանելի դարձան iOS և iPadOS-ի համար նախատեսված հավելվածները ։
Անվանում
Պահպանելով արդեն ավանդություն դարձած անվանակարգման տարբերակը, օպերացիոն համակարգի այս տարբերակը իր ունունը վերցրել է Բիգ Սուր շրջանից, որը տեղակայված է Հարավային Կալիֆոռնային մոտ։
Արտաքին հղումներ
Կատեգորիա:Օպերացիոն համակարգեր Կատեգորիա:Համակարգչային ծրագրեր Կատեգորիա:Ծրագրային ապահովում
Հունական խաչ
Հունական խաչ (crux immissa quadrata), ամենահասարակ կառուցվածքով խաչն է համարվում՝ քառակուսաձև, ծայրերը հավասար են, իսկ հորիզոնական և ուղղահայաց գծերը մեջտեղում հատվում են։ Սա Սուրբ Հովհաննեսի խաչն է համարվում։ Այս խաչը կոչվում է նաև erux quadrata, օգտագործվում է նախապատմական շրջանից տարբեր նշանակություններով՝ Արևի աստծո, Անձրևի աստծո սիմվոլներն են։ Սրանք էլեմենտներ են, որոնցից ստեղծվել է աշխարհը՝ հող, ջուր, կրակ և օդ։ Վաղ քրիստոնեության մեջ հունական խաչը խորհրդանշում էր Քրիստոսին։ Սա նաև աշխարհիկ իշխանության սիմվոլն է։ Խաչը օգտագործվել է միջին հերալդական շրջանում։
Տես նաև
Կատեգորիա:Խաչեր Կատեգորիա:Ռոմանական ճարտարապետություն
Աստերոիդների ցանկ (180901-181000)
Աստերոիդների ցանկ (180801-180900) * Աստերոիդների ցանկ * Աստերոիդների ցանկ (181001-181100)
|}
Բրաժինցի
Բրաժինցի (Бражинці), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Բրաժինցի գյուղում բնակվում էր 551 մարդ։ Բնակավայրը զբաղեցնում է 1831 կմ² տարածք։ Բնակչության խտությունը կազմում էր 300,93 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Պոլոննոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1425 թվականին հիմնադրված բնակավայրեր
(4790) Պետրպրավեց
(4790) Պետրպրավեց (Petrpravec), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 9-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,625628 ա. մ., առավելագույնը մոտենում է 2,4014 ա. մ. հեռավորության վրա և հեռանում 2,8499 ա. մ. ։ Արեգակի շուրջ մեկ ամբողջական պտույտ է կատարում 1553,99 երկրային օրվա ընթացքում, իր ուղեծրով շարժվելով միջինում 0,231662 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,72° անկյուն։